《八月二十五日夜偶阅地图至西川崇庆州因忆子启王太守感赋一首》
元代·刘崧

我有故人在崇庆，忽看图志忆当年。北来已近三秋别，西上宁回万里船。

峡口猿啼山月上，关头雁度野烟悬。如今纵有千钟酒，谈笑何因醉此筵。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。